
CONCLUZII: 


e Accidentele rutiere sunt cauza a numeroase 
decese umane anuale în întreaga lume şi a 
multor traumatisme. De aici, preocuparea 
tuturor autorităţilor naţionale, centrale şi 
locale, dar şi acelor de la nivelul UE de a le 
reduce semnificativ. De fapt, pe lângă pier- 
derile de vieți omeneşti, consecinţele sociale şi 
economice ale accidentelor rutiere constituie 
o povară grea pentru societate. 


e Implementarea acestor programe de acțiune 
europeană pentru securitate rutieră va con- 
duce la reducerea substanțială a numărului 
de decese şi a persoanelor rănite datorate 
accidentelor de circulație. 


e Atât la nivel naţional, cât la nivel european se 
întreprind acțiuni concertate ce au ca obiectiv 
ameliorarea şi întărirea securităţii rutiere. 


Astăzi, în condiţiile globalizării actuale, deplasările de 
oameni şi bunuri dintr-o parte în alta a lumii este un 
fenomen cotidian. Pentru a realiza, în deplină siguranță, 
aceste mişcări semnificative de persoane şi bunuri este 
absolut necesar să existe organizarea, mijloacele, baza 
materială şi normele de efectuare a lor. În acest scop, sunt 
constituite societăţi de construcţie a căilor de transport 
(căi rutiere şi căi ferate), instituții ale statului ce regle- 
mentează aceste deplasări, societăți ce întrețin căile de 
transport etc. Frecvent, atât datorită sporirii numărului 
vehiculelor de pe căile rutiere, cât şi al încălcării de către 
unii conducători auto a regulilor de circulaţie se produc 
accidente mai mult sau mai puțin grave. 

Anual, în lume accidentele rutiere ucid 1,3 milioane de 
persoane şi rănesc de 40 de ori mai mulţi oameni!. Mai 
mult de 90 % din decese survin în țările cu venit scăzut 
sau intermediar, care nu numără decât 48% din vehiculele 
înmatriculate în lume”. Recordul lumii este deținut de 
Rusia cu 12 accidente la 10.000 de mașini şi 35.000 de 
morţi pe ans. De asemenea, estimările specialiştilor în 


domeniu prevăd că de acum până în 2030, accidentele 
rutiere vor provoca 2,4 milioane de decese pe an, fiind a 
cincea cauză a deceselor în lume“. În Franţa metro- 
politană, în 2005, a u fost 4990 de ucişi şi 105.006 răniți 
în accidentele rutiere iar în 2007 s-au înregistrat 4.629 de 
morţi şi 103.201 de răniţi”. În 2008, accidentelor rutiere au 
căzut victimă 2.800 de copii pietoni care au fost răniți iar 
35 au fost ucişi“. România se confruntă cu o creştere 
continuă a victimelor accidentelor rutiere. Statisticile 
arată ca aproximativ 3.000 de români îşi pierd viaţa pe 
şosele în fiecare an. România se situează astfel pe locul 
doi în UE privitor la persoanele care sunt ucise in acci- 
dente de maşina. În prima jumătate a anului 2008 au avut 
loc 13.000 de accidente rutiere, 4.000 de oameni au fost 
răniți şi 1.300 au decedat’. Aceste comparații trebuie să 
țină seama de diferențele structurale (mărimea țării, 
densitatea şi calitatea reţelei rutiere, populaţie etc.) şi 
socio-economice (compunerea parcului, prezența traficu- 
lui internațional şi turistic, comportamentul utilizatorilor 
vehiculelor şi a căilor de transport etc.). 

Desigur, şi în transportul pe căile ferate’, pe apă şi 
aerian au loc accidente dar acestea au, de regulă, o 
frecvență redusă în raport cu cele petrecute pe căile 
rutiere. Şi aceste accidente se sfârşesc cu victime umane 
şi pagube materiale însemnate. 

Din aceste motive dar şi din dorința de a asigura un 
transport, prin toate mijloacele şi pe toate căile, în deplină 
siguranță atât instituțiile statului, cât şi diferite organizații 
cu competențe în materie adoptă măsuri adecvate, 
inclusiv în situații de accident. 


! La sécurité routière dans le monde [archive] - OMS, juin 2009 


? Accident de la 
Accident de _la route 

3 Marie Jégo, «Les Russes à tombeau ouvert », LE MONDE | 
02.12.06. 

* La sécurité routière dans le monde [archive] - OMS 

5 Le nombre de tués a crû jusqu’au début des années 1990, pour 
décroître ensuite d'environ 4 % chaque année 

Statistiques des accidents de la route avec La Prévention 
Routière [archive] - Association La Prévention Routière 

7 3.000 de romani mor in accidente de masina, 
http://www.ziare.com/articole/accident+rutier+romania 

8 Liste des principaux accidents ferroviaires, http://fr.wikipedia.org/ 
wiki/Liste_des_principaux_accidents_ferroviaires 


route, http://fr.wikipedia.org/wiki/ 


anual, 


1. Forme de intervenție guvernamentală în caz de accident rutier, aviatic sau naval 


1.1. Intervenția guvernamentală în caz de accident 

rutier 

În caz de accident rutier, guvernul intervine prin 
structurile specializate ale Ministerului Administrației şi 
Internelor şi ale Ministerului Sănătății. 

Activitatea Poliţiei rutiere în caz de accident se 
derulează potrivit regulilor conţinute în Manualul poliției 
pentru intervenţia în cazul unui accident rutier”. În 
esență, când poliția ajunge la locul unui accident rutier ia o 
serie de măsuri menite să creeze un spaţiu de siguranță 
pentru ca cei implicaţi să poată primi ajutor medical şi 
pentru a investiga cauzele incidentului, toate acestea se 
întâmplă în timp ce se asigură ca traficul rutier se poate 
desfăşura în continuare. 

De asemenea, pompierii intervin, atunci când este 
cazul, pentru descarcerarea persoanelor prinse în timpul 
accidentului în autovehiculul implicat în evenimentul 
rutier. 

Delimitarea zonei accidentului, izolarea şi securi- 
zarea ei, este ideea principală care însoţeşte intervenţia în 
cazul unui accident, lucru care de multe ori în România 
pare să fie dat uitării de forțele de ordine, avertizarea 
celorlalți participanți la trafic asupra producerii unui 
accident rutier revenind parcă o îndatorire a şoferilor şi nu 
a organelor de ordine. 

Concluzia ar fi ca semnele de avertizare, necesare în 
cazul producerii unui accident rutier, lipsesc cu desăvâr- 
şire de la locurile de accidente din țara noastră şi din 
dotarea echipajelor de poliție. 


1.2. Intervenţia în caz de accident aviatic 

La nivel guvernamental, există adoptată Strategia 
națională de prevenire a situaţiilor de urgenţa!” reprezintă 
documentul de planificare pe termen lung şi mediu a 
evenimentelor din domeniul analizat. 

Printre riscurile de securitate se află şi riscurile 
tehnologice care cuprind totalitatea evenimentelor nega- 
tive care au drept cauză depăşirea măsurilor de siguranță 


impuse prin reglementări, ca urmare a unor acţiuni umane 
voluntare sau involuntare, defecțiunilor componentelor 
sistemelor tehnice, eşecului sistemelor de protecție etc. 
Acest tip de risc se manifestă prin accidentele de transport, 
inclusiv cele de aviație civilă. Aceste evenimente nedorite 
se pot controla şi li se pot, astfel, limita efectele negative. 

Responsabilitatea pentru acţiunile de răspuns în caz 
de accident de aviație revine autorităţilor publice locale, 
județene şi centrale, conform legislaţiei naționale"! . În caz 
de accident de aviație civilă sunt implicate o serie de 
structuri naționale - Comitetul Naţional pentru Situaţii de 
Urgenţă; Comitetul ministerial şi centrul operativ pentru 
situații de urgenţă din cadrul Ministerului Transporturilor 
şi Infrastructurii. Fiecare dintre acestea au de îndeplinit, 
potrivit legii în materie, o serie de activități ce privesc 
accidentul aviatic. 

Obiectul prezentului regulament” îl constituie stabili- 
rea competenţelor şi responsabilităților în cazul unei situ- 
ații de urgență generate de producerea unui accident de 
aviaţie civilă sau de o aeronava civilă aflată în pericol, a 
procedurilor aplicabile privind coordonarea acţiunilor uni- 
tăților de alarmare, ale unităţilor operative de căutare 
şi/sau salvare şi ale structurilor implicate în operațiunile de 
căutare şi/sau salvare, precum şi crearea unui cadru 
general privind gestionarea la nivel informațional a opera- 
țiunilor de căutare şi/sau salvare în cazul producerii unui 
accident de aviație civilă. Prin urmare, instituţiile abilitate 
ale statului au obligația să întreprindă, în caz de accident 
aviatic, următoarele activităţi: 

a) căutare. Aceasta este o operațiune în mod normal 
coordonată de către un centru de coordonare a căutării şi 
salvării, folosind personalul şi facilitățile disponibile din 
cadrul unităţilor operative de căutare pentru localizarea 
persoanelor aflate in pericol; 

b) salvare. Aici, este vorba de o operaţiune având 
drept scop salvarea persoanelor aflate în pericol, acordarea 
asistenței medicale iniţiale şi plasarea acestora în locuri 
sigure; 


Generalul de brigadă (r.) este cercetător ştiinţific principal la Institutul de Studii de Securitate din 


cadrul Universităţii Creştine „Dimitrie Cantemir”. 


A publicat numeroase lucrări de specialitate în 


domeniile: securitate naţională, strategie şi artă militară. 

c) elaborarea de planuri operaţionale de 
intervenţie, adică de planuri detaliate privind 
desfăşurarea şi coordonarea operațiunilor de căutare 
şi/sau salvare în zona de responsabilitate. 

Protecția zonei în care a avut loc un accident de 
aviație se face în mod operativ de către unitățile de poliție 
şi/sau de jandarmi în a căror zona de responsabilitate s-a 
produs accidentul, care acționează ca unități de sprijin, în 
coordonarea comandantului acțiunii la fața locului. 

Toate structurile profesioniste pentru situații de ur- 
gență, serviciile locale de ambulanță şi formațiunile 
SMURD şi, după caz, unitățile SALVAMONT vor acționa 
în coordonarea unitară a comandantului acțiunii la fața 
locului, in scopul salvării şi protecției supraviețuitorilor 
accidentului de aviație, pentru acordarea asistentei de spe- 
cialitate victimelor la locul accidentului, precum si pentru 
transportul acestora la unitățile de spitalizare, conform 
planurilor operaționale de intervenție existente. Pe perioa- 
da operațiunilor de salvare, comandantul acțiunii la fața 
locului poate solicită, după caz, sprijinul unităților aeriene 
şi/sau navale aparținând Ministerului Apărării Naționale, 
Ministerului Administrației şi Internelor sau unor operatori 
economici. Asemenea activități se derulează concertat în 
vederea obținerii rezultatelor estimate de către organiza- 
torii lor. 


1.3. Intervenția în caz de accident naval 

În cazul accidentului pe mare, Centrul Maritim de 
Coordonare asigură coordonarea operațiunilor de salvare a 
supraviețuitorilor accidentului şi informează operativ Cen- 
trul de coordonare - ROMATSA cu privire la operațiunile 
desfăşurate. Comandantul acțiunii la fața locului pentru 
salvarea supraviețuitorilor unui accident de aviație produs 
pe mare este desemnat de Centrul Maritim de Coordonare. 
Inspectoratele județene pentru situații de urgență şi, 
respectiv, Centrul Maritim de Coordonare transmit infor- 
mații operative Centrului de coordonare - ROMATSA 
referitoare la derularea operațiunilor de salvare. 


” Robert Gherghe, Cum trebuie sa intervina Politia in cazul unui 
accident rutier!, 
http://masini.ro/stiri/cum-trebuie-sa-intervina-politia-in-cazul-unui- 
accident-rutier-803 1.htm 

10 Hotărâre nr. 762/2008 pentru aprobarea Strategiei naţionale de 
prevenire a situațiilor de urgență, http://www.dreptonline.ro/ 
legislatie/hotarare_strategie_ nationala prevenire_situatii_ urgenta_7 
62_2008.php 

ll Vezi: Bibliografia acestui studiu 

1? Regulament privind gestionarea situaţiilor de urgenta generate de 
producerea unui accident de aviație civilă, 2008, 
http://www.dreptonline.ro/legislatie/regulament _situatii_urgenta_ac 
cident_aviatie_civila_2008.php. 


2. Rolul comunităților locale în caz de accident rutier, aviatic sau naval 


Comunitățile locale în caz de accident rutier, aviatic 
sau naval acționează potrivit competențelor legale ce le 
revin în cazul producerii unor astfel de evenimente pe 
teritoriul lor. În plus, acestea acționează, dacă au 
posibilitatea şi mijloacele necesare, pentru acordarea 
primului ajutor celor implicați în accidentul rutier, naval 
sau aviatic. De asemenea, iau măsuri de protejare a locului 
în care s-a produs evenimentul respectiv până la venirea 
reprezentanților legali autorizați şi competenți să intervină 


pentru soluționarea tuturor problemelor ridicate de 
producerea accidentului rutier, aviatic sau naval. În același 
timp, dacă este cazul comunităţile locale oferă şi alte 
servicii de prim ajutor: prevenirea izbucnirii unor incendii 
la locul accidentului; stingerea unor eventuale mici 
incendii; asistență medicală primară celor accidentați; 
adăpost persoanelor rănite uşor sau valide dar afectate de 
accidentul feroviar, de exemplu. 


3. Parteneriatele public-privat în caz de accident rutier, aviatic sau naval 


Parteneriatul public”? — privat este o formă particulară 
a cooperării dintre autoritățile publice şi organizațiile 
private bazate pe profit, aflate pe acelaşi teritoriu, având 
printre altele, scopul dezvoltării locale. Este procesul prin 
care sectorul public şi cel privat sunt incitate să colaboreze 
la cercetarea, elaborarea şi punerea în practică a unor 
soluții care nu ar avea şanse de reuşită în ipoteza că fiecare 
partener şi-ar urmări strict interesul propriu. 

Interesul şi perspectiva fiecăruia sunt, însă, diferite, 
iar pentru un parteneriat viabil trebuie satisfăcute şi unele 
şi altele. Sectorul public urmăreşte un interes general, iar 
cel privat unul particular. Rezultă că proiectul trebuie să 
urmărească punctul de întâlnire al celor două interese. 
Parteneriatul public-privat se poate reprezenta ca o aso- 
ciere a deciziilor şi mijloacelor publice şi private în cadrul 


aceluiaşi sistem de acțiune, definit ca obiectiv şi ca durată, 
având ca scop principal satisfacerea simultană a 
aşteptărilor consumatorilor şi ale cetățenilor. Pe de altă 
parte, parteneriatul înseamnă cooperarea dintre persoane şi 
organizaţii din sectorul public şi privat într-un beneficiu 
mutual, mobilizarea unei coaliţii de interese, agregat dintre 
puterea publică pe de o parte şi resursele private, pe de 
alta, pe fondul unui grad de risc acceptat. 

% Orice parteneriat public-privat este privit din 
perspectiva a două dimensiuni: dimensiunea politică: par- 
teneriatul public-privat este un proces care produce conse- 
cințe asupra țelurilor comunității. Cu cât parteneriatul este 
mai complex, presupune un capital de investiţie mai 
important, aranjamente instituționale noi, perturbări ale 


4 


COLOCVIU STRATEGIC NR. 11, 2011 


rutinei vieţii şi cu atât este mai necesară fundamentarea 
civică a procesului; 

** dimensiunea operațională: din această perspec- 
tivă, cooperarea poate lua trei forme: 1. inițiativă privată 
în beneficiu public; 2. inițiativa administraţiei pentru faci- 
litarea sau încurajarea activității private în interes public; 
3. joint venture între guvern şi administrații private, fie ele 
firme private, ONG-uri sau organizații non-profit. 

Analiştii economici, mai ales cei europeni care pun 
un mare accent pe acest tip de parteneriat, au concluzionat 
că transferul conceptelor manageriale din sectorul privat 
către cel public poate diminua deficiențele economiei 
sectorului public. 

Sursa acestor deficiențe derivă din faptul că persoa- 
nele care gestionează banii publici nu-şi asumă nici un risc 
personal, nefiind banii lor, şi sunt supuse unor anumite 
presiuni sau influenţe externe, multe dintre ele de factură 
politică, administrativă, sau chiar în interes personal. 
Aceste influențe pot diminua eficiența alocării resurselor. 
Este evident că resursele provin tot din sectorul privat, fie 
strict ale indivizilor (toate impozitele şi taxele centrale sau 
locale aferente veniturilor salariale sau de altă natură, sau 
derivând din posesia unor bunuri mobile sau imobile), fie 
ale companiilor (acestora diminuându-le profitul şi 
resursele pentru investiţii). 

Există câteva motive pentru care reprezentanţii secto- 
rului privat sunt dispuşi să accepte condiţiile unui parte- 
neriat cu sectorul public, şi anume:, acceptarea responsa- 
bilităţii sociale concomitent cu accesarea unui segment de 
piaţă care nu ar fi putut fi abordat în lipsa parteneriatului; 
o judicioasă realocare a resurselor bugetare care ar putea, 
pe termen lung, să diminueze presiunea sectorului public 
de preluare a resurselor financiare; revenirea unor resurse 


(fonduri bugetare) în sectorul privat care să poată produce 
dezvoltare economică măsurabilă;, stabilirea unei relații 
personale cu reprezentanţii sectorului public care să 
permită accesul la surse de informare, de finanţare, la 
programe de dezvoltare locală, regională sau națională, în 
dauna altor organizaţii, relaţie care poate fi pusă sub 
semnul suspiciunii conflictului de interese sau de altă 
natură. 

În afara suspiciunilor menţionate, toate aceste relații 
pot fi analizate şi din prisma faptului că toate resursele 
realocate din sectorul public către cel privat vor produce 
dezvoltare economică vizibilă, măsurabilă. Inclusiv eva- 
ziunea fiscală poate fi analizată din acest punct de vedere, 
excluzând cazul în care resursele sunt direcționate către 
alte state, paradisuri fiscale sau susținătoare ale unor 
interese străine şi obscure. 

Rămâne ca, în condițiile globalizării, să definim clar 
ce înseamnă interes local, național, ce înseamnă interes 
global, străin sau obscur. În aceleaşi condiții va trebui, în 
cel privat. În măsura informaţiilor pe care le deţinem, 
analizând tot ceea ce se întâmplă în societatea globalistă 
contemporană pare imposibil de stabilit astfel de 
delimitări. 

În materie de accidente de transport, în toate mediile 
de deplasare, se pot constitui parteneriate public-privat în 
vederea construirii de drumuri publice, căi ferate, aerodro- 
muri sau porturi, a întreţinerii acestora şi a gestionării 
activităților specifice fiecăruia dintre aceste sectoare de 
activitate umană. 


" PARTENERIATUL PUBLIC-PRIVAT, 
http://eudirect.ro/pdfs/parteneriat_curs.pdf, pp.7-10. 


PROPUNERI: 


e Consecințele accidentelor aviatice, rutiere şi navale se pot elimina în cea mai mare 
parte a lor şi se pot limita efectele lor negative aproape total prin măsuri adecvate atât 
de prevenire a lor cât şi de acordare a primului ajutor calificat celor care au avut 
ghinionul de a fi implicaţi într-un accident rutier. 

Este necesară o mai bună implicare în acest tip de intervenţie atât a organelor locale, 
cât şi a celor centrale naţionale, precum şi a instituţiilor europene cu competenţe în 


materie de securitate rutieră. 

